Figma

Figma – vektorinės grafikos redagavimo ir prototipų kūrimo programa, veikianti naršyklėje, bet taip pat turinti Microsoft Windows bei macOS darbalaukiams skirtas versijas. Nemokamai parsisiuntus Figma aplikaciją į savo išmanųjį įrenginį, galima peržvelgti ir išbandyti sukurtus prototipus. Ši programa daugiausiai orientuota į vartotojo sąsajos bei vartotojo patirties dizaino kūrimą, leidžianti kūrybos procesu gyvai dalintis su kitais pakviestais dalyviais.Robbie Gonzalez (2017-07-25). "Figma Wants Designers to Collaborate Google-Docs Style". WIRED. Archyvuota iš originalo.

 Istorija 
Dylan Field ir Evan Wallace pradėjo Figmą kurti 2012 m. dar būdami informatikos mokslų studentai. Pagrindinis siekis kuriant šią programą buvo atverti galimybę bet kam naudotis nemokamais įrankiais naršyklėje ir būti kūrybingiems. Prieš pradėdami kurti vektorinės grafikos tipo programą, Field'as ir Wallace'as eksperimentavo su šiek tiek kitokio pobūdžio programine įranga, viena iš jų skirta dronams, o kita skirta memų generavimui.

2015 m. gale jau buvo leidžiama iš anksto išbandyti programą tam tikriems pakviestiems asmenims,Josh Constine "23-Year-Old's Design Collaboration Tool Figma Launches With $14M To Fight Adobe". TechCrunch.  o 2016 m. rugsėjo 27 d. išleista pilna jos versija."Figma Releases: Figma 1.0.0". Figma. 2019 m. kūrėjai atidarė Figma bendruomenę, kurioje vartotojai gali dalintis savo atliktais darbais, įvairiais komponentais ir įskiepiais.Dami Lee "Figma's new community profiles let users view and remix design files". The Verge. (2019-10-22) 2021 m. paleista skaitmeninė darbo lenta „FigJam“, skirta drauge atlikti kūrybinius procesus, pasitelkiant virtualius lipnius lapelius, piešimo įrankius bei jaustukus (emoji).Crook, Jordan. "Figma introduces a whiteboard tool called FigJam". TechCrunch. (2021-04-21)

 Šaltiniai 

Kategorija:Nemokama programinė įranga